Ձեր նշած կարծրատիպը ես չէի վերագրի հանրային պաշտպանությանը, որպես ինստիտուտ: Սա անհատի գործոնով է պայմանավորված: Հանրային պաշտպանի գրասենյակում աշխատում են փաստաբաններ, որոնք շատ բանիմաց են, լավ մասնագետներ են եւ իրենց մասնագիտական որակն ու հեղինակությունը պահպանելը շատ կարեւոր է նրանց համար: Մյուս կողմից, այս գրասենյակում հավաքված են մարդիկ, հատկապես մարզերում, որոնք փաստաբանություն են եկել այլ համակարգերից՝ քննչական, դատախազական, դատական եւ իրենց էությամբ փաստաբան չեն: